
AVIZ
asupra propunerii legislative de modificare şi completare a Legii nr. 571/2003 privind Codul Fiscal
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă de modificare şi completare a Legii nr. 571/2003 privind Codul Fiscal, trimisă cu adresa nr. PL.x 450 din 23 iunie 2008 şi înregistrată sub nr. 31/689 din 24.06.2008.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 2 din Regulamentul Camerei Deputaţilor, republicat.


Senatul a respins  iniţiativa legislativă în şedinţa din 17 iunie 2008.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă în şedinţa din 23 septembrie 2008.
Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ cu nr. 321 din 17.03.2008 precum şi punctul de vedere al Guvernului, transmis cu adresa nr. 1306 din 03.06.2008 în care precizează că nu susţine adoptarea prezentei iniţiative legislative.
Pe parcursul dezbaterilor, membrii Comisiei au constatat că, introducerea în Codul fiscal a scutirii de la plata accizelor a produselor energetice livrate în vederea utilizării drept carburant pentru transporturile feroviare de călători şi marfă, nu este posibilă în acest moment, întrucât veniturile din accize, preconizate a se încasa în anul 2008, precum şi destinaţiile acestora au fost incluse în Legea nr. 388/2007 privind bugetul de stat pe anul 2008.
  

În urma dezbaterilor, membrii Comisiei au hotărât, în unanimitate, avizarea negativă a iniţiativei legislative.


În raport de obiectul şi conţinutul său, propunerea legislativă face parte din categoria legilor organice. 

